টেকনাফ মডেল থানার অফিসার ইনচার্জ (ওসি) রনজিত কুমার বড়ুয়া বলেন, ‘গোপন সংবাদের ভিত্তিতে ২৯ জুলাই রবিবার সন্ধা ৭টার দিকে এসআই শাহজাহান ভূইয়া, নাজিম উদ্দীন ও বিবেকান্দ দেবনাথের নেতৃত্বে একটি বিশেষ দলকে অভিযানে পাঠানো হয়। পুলিশ দল অভিযান চালিয়ে টেকনাফ সদরের নতুন পল্লান পাড়া এলাকায় ইয়াবা ক্রয়-বিক্রয় করাকালে ২ হাজার পিস ইয়াবাসহ দ্ইুজন যুবককে আটক করে। পুলিশের উপস্থিতি টের পেয়ে এসময় কয়েকজন পালিয়ে যেতে সক্ষম হয়। আটককৃতরা হচ্ছেন টেকনাফ পৌরসভার দক্ষিন জালিয়া পাড়া মৃত বুজুরুজ মিয়ার ছেলে রেজাউল করিম (২৫) এবং উত্তর জালিয়া পাড়া আব্দুল গফুরের ছেলে আব্দুর রহমান (২৪)। আটক দুই যুবক বতর্মানে নতুন পল্লান পাড়া এলাকায় বসবাস করছেন। উক্ত যুবকদের বিরুদ্ধে মাদক ও বিশেষ ক্ষমতা আইনে মামলা রয়েছে’। তিনি আরও বলেন ‘ইয়াবাসহ ২যুবকের এ মামলায় আরও ২জনকে পলাতক আসামী করা হয়েছে। এরা হলেন টেকনাফ পৌরসভার নাইট্যং পাড়া সৈয়দ হোসনের ছেলে মো: ইউনুচ (৩৩) এবং একই এলাকার রশিদ আহমদের ছেলে মো: ফারুক (২৯)’। ##